ຍັງມີການໂຈມຕີໃນຊີເຣຍ ຂະນະທີ່ທີມສັງເກດການ ສປຊ ໄປເຖິງ (ເບິ່ງສະໄລດ໌ກັບວີດີໂອ)
ທີ​ມລ່ວງ​ໜ້າຂອງຄະນະຜູ້​ສັງ​ເກດ​ການ ຂອງ​ສະຫະ​ປະຊາ​ຊາດ 6 ຄົນ ຈະ​ເລີ້ມຕິດຕາມ​ເບິ່ງ​ ການ​ຢຸດ​ຍິງ ທີ່​ຍັງ​ບໍ່​ໝັ້ນຄົງ​ຢູ່ໃນ​ຊີ​ເຣຍ.
ທີມຜູ້ສັງເກດການລ່ວງໜ້າຂອງອົງການສະຫະປະຊາຊາດ ຈໍານວນ 6 ຄົນ ຈະເລີ້ມຕິດ ຕາມເບິ່ງການຢຸດຍິງ ທີ່ຍັງບໍ່ໝັ້ນຄົງຢູ່ໃນຊີເຣຍເວລານີ້ ໃນຂະນະທີ່ບັນດານັກເຄື່ອນໄຫວ ກ່າວວ່າ ກອງທະຫານຂອງລັດຖະບານຍັງສືບຕໍ່ລະດົມຍິງຫລາຍໆຄຸ້ມຂອງພວກກະບົດ ໃນເມືອງໂຮມສ໌ ທີ່ໝັ້ນຂອງຝ່າຍຄ້ານນັ້ນ ແລະການປະທະກັນຍັງມີຢູ່ຕໍ່ມາໃນອີກຫລາຍ ບ່ອນ ກຸ່ມສັງເກດການເບິ່ງສິດທິມະນຸດໃນຊີເຣຍ ທີ່ຕັ້ງຢູ່ອັງກິດ ລາຍງານໃນວັນຈັນມື້ນີ້ວ່າ ມີສອງຄົນຖືກຍິງຕາຍຢູ່ໃນເມືອງ Hama ທາງພາກ ກາງຂອງປະເທດ ເວລາກໍາລັງ ຮັກສາຄວາມປອດໄພຍິງໃສ່ລົດເຂົາເຈົ້າ ຄວາມຮຸນແຮງຄັ້ງສຸດທ້າຍ ໄດ້ເກີດຂື້ນ ສອງສາມຊົ່ວໂມງຫລັງຈາກ ທີມສັງເກດການ ຂອງສະຫະປະຊາຊາດ ທີ່ນໍາໂດຍພັນເອກ Ahmed Himmiche ຈາກປະເທດມາຣົກ ເດີນທາງໄປເຖິງດາມັສກັສ ເມືອງຫລວງຂອງຊີເຣຍ ໂຄສົກຂອງ ທ່ານ Kofi Annan ທູດພິເສດຂອງນາໆຊາດ ກ່າວວ່າພາລະກິດຂອງທີມ ແມ່ນ “ຈະເລີ້ມຕົ້ນດ້ວຍການຕັ້ງກອງບັນຊາການຂຶ້ນ ແລະຕິດຕໍ່ພົວພັນໄປຍັງລັດຖະບານ ຊີເຣຍ ແລະກໍາລັງຂອງຝ່າຍຄ້ານເພື່ອໃຫ້ທັງສອງກໍ້າສອງຝ່າຍເຂົ້າໃຈຢ່າງລະອຽດເຖິງ ໜ້າທີ່ຂອງຜູ້ສັງເກດການ ຂອງສະຫະປະຊາຊາດນັ້ນ ໂຄສົກກ່າວຕໍ່ໄປວ່າ ຜູ້ສັງເກດການອີກ 25 ຄົນ ຄາດວ່າຈະເດີນທາງໄປເຖິງໃນບໍ່ເທົ່າໃດ ມື້ ສ່ວນວ່າຈະເພິ່ມຈໍານວນຂຶ້ນເປັນ 250 ຄົນ ຕາມທີ່ສະຫະປະຊາຊາດອະນຸມັດໃຫ້ນັ້ນ ແມ່ນຈະຕ້ອງໄດ້ມີການເຈລະຈາຕໍ່ລອງກັນຕື່ມອີກ ລະຫວ່າງອົງການສະຫະປະຊາຊາດ ກັບລັດຖະ ບານຊີເຣຍ ເລຂາທິການໃຫຍ່ຂອງອົງການສະຫະປະຊາຊາດ ທ່ານ Ban Ki-moon ມີນັດໝາຍທີ່ ຈະພົບປະກັບເຈົ້າໜ້າທີ່ຂັ້ນສູງຂອງສະຫະພາບຢູໂຣບ ໃນວັນຈັນນີ້ ເພື່ອສົນທະນາເລື້ອງ ສະຖານະການໃນຊິເຣຍ